GiliGold/VAD_KnessetCorpus huggingface dataset:
אוסאמה סעדי: אתה משקר כל הזמן.
אורן אסף חזן: אם אני משקר למה אתה מחייך?
אורן אסף חזן: זה לא נכון?
אורן אסף חזן: זה לא היה ככה?
אורן אסף חזן: מסכם ואומר דבר אחד אחרון – תראה, בסופו של יום אנחנו נותנים להם לגיטימציה לצחוק עלינו פעם אחר פעם, להתנהג בבריונות, להתנהג בעבריינות.
אורן אסף חזן: אנחנו צריכים לעשות סוף, באמת סוף, הייתי אומר, לרשימה המשת"פית המאוחדת כולה, אבל לא כולם, יש שם גם קצת שנותר בהם טיפה מהאור של בן אדם שמבין מה זה זכויות אדם ומה זה חוסר זכויות למחבלים.
אורן אסף חזן: זחאלקה, בפעם הבאה לפני שאתה מטיף פה על זכויות האדם ועל החוק ועל הנאורות, לך תהרוס את הבית שלך שבנוי על קרקע בלתי חוקית.
אורן אסף חזן: אתה עבריין בעצמך.
אורן אסף חזן: אתה לא יכול לשבת פה - - -
יואב קיש: אורן, זה לא לעניין.
יואב קיש: זה לא רלבנטי.
יואב קיש: אורן - - -
אוסאמה סעדי: זה קרקע שלו.
אוסאמה סעדי: תפסיק ל - - -
אורן אסף חזן: מי שלא מכבד את החוק במקום אחד, - - - מחבלים במקום אחר.
יואב קיש: אורן סיימת.
אורן אסף חזן: הגוף שמייצג – בבקשה, רק 10 שניות, ברשותך, רק לחשוף את האמת .
אורן אסף חזן: "עדאללה", הגוף שמייצג - - -
יואב קיש: אורן, אורן.
יואב קיש: קיבלת כבר את זכות הדיבור.
אורן אסף חזן: מי שמייצג את גאטס זה גוף שממומן מכספי טרור, צריך להגיד את הדברים האלה.
יואב קיש: אורן, אין לך זכות דיבור, לא להפריע.
אורן אסף חזן: האיש שמייצג את פאדי עלון, המחבל המרצח - - -
יואב קיש: נגמר הזמן שלך.
יואל חסון: יש לי שאלה ליועץ המשפטי לכנסת – אני רואה פה באמת שמרכז "עדאללה" מייצג את גטאס.
אורן אסף חזן: מייצג מחבלים בבתי משפט.
יואל חסון: אני יודע שחבר כנסת שהוא חבר כנסת לא יכול לקבל ייעוץ משפטי או כל שירות שלא בתשלום או בצורה לא מסודרת ומבוקרת.
יואל חסון: הייתי רוצה, אדוני, שתבדוק האם הוא משלם עבור השירותים המשפטיים האלה, איך הוא מקבל את השירותים האלה, והאם הוא פועל על פי כללי האתיקה והחוק.
יואב קיש: אז הוא יבדוק את זה, אני לא יודע אם יש לו תשובה.
אחמד טיבי: אפשר לבדוק אם באסל עבר באדום או בצהוב.
אורן אסף חזן: הוא מחבל.
אורן אסף חזן: מה זה, אתה משווה אור אדום?
יואב קיש: מעכשיו אני מתחיל להוציא.
אורן אסף חזן: צריך לזכור שמרכז "עדאללה" נלחם נגד הוצאת התנועה האיסלמית מחוץ לחוק.
אורן אסף חזן: הגוף הזה מייצג מחבלים.
אורן אסף חזן: אפשר - - -
יואב קיש: אני קורא לך לסדר פעם שנייה, מספיק.
איילת נחמיאס ורבין: אני בעד - - - גם את להב"ה ולה פמיליה.
יואב קיש: חברים, אני רוצה לסכם.
יואב קיש: ראשית אני אגיד לכם את דעתי לאור כל מה ששמענו.
יואב קיש: אני רוצה לחדד.
יואב קיש: הדיון פה היה ספציפית סביב חבר הכנסת באסל גטאס והמעשים שלו, נקודה.
יואב קיש: לא יוצא מפה מהדיון הזה האשמה כלפי הציבור הערבי בכלל או הרשימה המשותפת בכלל או אפילו בל"ד, למרות שאני אומר לך, ואני אומר לך את זה זחאלקה, כמו שאמרתי קודם:
יואב קיש: בסיעת בל"ד היו מקרים קיצוניים מאוד, לא רק המקרה של גטאס, כולל המקרים שדיברנו עליהם, של בשארה, ואני אומר לך, בכנות: זה דגל אדום על הסיעה.
יואב קיש: לכן, בלי קשר לזה, הדיון פה התנהל סביב גטאס, והנושא הזה הוא הנושא שעלה.
יואב קיש: עלו פה הרבה מאוד שאלות משפטיות שישב פה המשנה ליועץ המשפטי והיועץ המשפטי לכנסת, שענו.
יואב קיש: אני חושב שדבר אחד צריך להיות ברור: ההליך פה בכנסת הוא נפרד מההליך המשפטי, נקודה.
יואב קיש: שני הליכים שונים שיכולים להתנהל במקביל.
יואב קיש: יכול להיות שאחד מהם ייתר את השני, אם באמת תגיע התוצאה של השני, אבל כרגע, כיוון שזה לא המצב יש חשיבות גדולה להליך פה, בכנסת.
יואב קיש: לתפיסתי, ועדו פעם - נושא מאוד סובייקטיבי שלי, הנזק הכי גדול שגטאס עשה זה לציבור הערבי במדינת ישראל ולרשימה המשותפת, חד וחלק.
יואב קיש: אנחנו עכשיו בודקים האם נכון להמשיך את חוק ההדחה, ובהתאם לבקשת רוב החברים פה מקבל את ההחלטה על דחיית ההצבעה ליום שני הקרוב בשעה 11:00.
יואב קיש: אנחנו נקבע דיון, אני כבר מודיע כאן לכולם, אני מבקש להודיע את זה גם לגטאס ולנציגיו.
יואב קיש: ביום שני בשבוע הבא בשעה 11:00 נקיים פה דיון והצבעה קצרים.
יואב קיש: זה לא יהיה דיון של עמדות.
יואב קיש: נעבור ונודיע לכל הח"כים שיכולים להצביע, מי שישב בדיון הזה שעה וחצי יהיה רשאי להצביע וישתתף בדיון ביום שני ב-11:00.
יואב קיש: אורן חזן מחליף את מיקי זוהר, אוסמה, אתה מחליף את עבדאללה, מוזס מחליף את אייכלר, למרות שאייכלר נמצא פה.
יואב קיש: אני מבקש מכל החברים כאן – הנושא מאוד רגיש, אני מבקש מכולם בנסיבות העניין לשמור על כבוד הכנסת, לא לקחת את זה לכיוונים של הסתה.
יואב קיש: מדובר פה על הדחתו של חבר הכנסת גטאס מתפקידו כחבר כנסת.
יואב קיש: נעבור לנושא הרביעי בסדר היום: בקשת יושב-ראש ועדת הפנים והגנת הסביבה להעברת הצעת חוק הסדרים במשק המדינה (תיקוני חקיקה להשגת יעדי התקציב) (תיקון – נכס המשמש למגורי נכה), התשע"ז-2016 (פ/3581/20), מוועדת הכספים לדיון בוועדת הפנים והגנת הסביבה.
דוד אמסלם: זו הצעת חוק פרטית שלי שלדעתי ממילא הייתה צריכה להידון בוועדת הפנים והגנת הסביבה.
יואב קיש: למה היא לא הגיעה לוועדת הפנים והגנת הסביבה?
דוד אמסלם: כי אז לא שמתי לב.
דוד אמסלם: אבל דיברתי עם חבר הכנסת גפני ומבחינתו אין בעיה.
<ארבל אסטרחן: ענייני הארנונה נידונים בוועדת הכספים.
דוד אמסלם: לא, את זה הם לקחו לעצמם.
דוד אמסלם: אבל ארנונה זה ועדת הפנים והגנת הסביבה.
דוד אמסלם: דרך אגב, גם הצעת החוק הקודמת שלי לגבי הארנונה נידונה בוועדת הפנים.
דוד אמסלם: דיברתי עם חבר הכנסת גפני בעניין הזה ויש הסכמה.
יואב קיש: אם יש הסכמות בין ועדות אני תמיד תומך.
יואב קיש: הבקשה נתקבלה פה אחד.
יואב קיש: למרצ אין קול בוועדה, אין לה נציג.
יואב קיש: נעבור לסעיף השני: בקשת יושב-ראש ועדת החוקה, חוק ומשפט להקדמת הדיון בהצעת חוק העונשין (תיקון מס' 130) (תקופת ההתיישנות וחובת דיווח בעבירות מין שנעברו בקטין על-ידי בן דודו), התשע"ז-2017 (כ/683), לפני הקריאה השנייה והשלישית.
יואב קיש: חברת הכנסת רוזין תציג את הנושא.
מיכל רוזין: זה הצעת חוק שעברה בהסכמה, גם עם משרד המשפטים.
מיכל רוזין: נתקלנו בעיכוב קל מכיוון שמשרד המשפטים רצה להוסיף חלק נוסף של דיווח.
מיכל רוזין: בינתיים החלטנו בשבוע שעבר לפצל את הצעת החוק, וגם על זה ארבל אסטרחן מודיעה היום במליאה, על פיצול הצעת החוק.
מיכל רוזין: נעביר את החלק הראשון, שזה הצעת החוק המקורית שלי, על ההתיישנות, להוסיף להתיישנות בני משפחה גם בן דוד, שמשום מה נשמט לאורך השנים ומייצר קושי רב בהעמדה לדין של פוגעים.
מיכל רוזין: לכן נעביר את זה היום וועדת החוקה, חוק ומשפט בשקט תמשיך לדון בחלק השני על הדיווח.
יואב קיש: איפה קורה הפיצול?
מיכל רוזין: במליאה מודיעים על הפיצול ועל הפטור ואז יעלה להצבעה החלק הראשון.
מיכל רוזין: ועדת החוקה, חוק ומשפט כבר החליטה, כבר אישרנו, זה עבר בקריאה הראשונה.
מיכל רוזין: א) הצעת חוק האזרחים הוותיקים (תיקון – מתן שירות בלא המתנה בתור לאזרח ותיק מעל גיל 80), התשע"ו-2016 (פ/2910/20), של חה"כ איציק שמולי>
יואב קיש: נעבור לדון בבקשת יושב-ראש ועדת העבודה, הרווחה והבריאות למיזוג הצעות החוק והקדמת הדיון בהצעות החוק הבאות, בקריאה השנייה והשלישית: א) הצעת חוק האזרחים הוותיקים (תיקון – מתן שירות בלא המתנה בתור לאזרח ותיק מעל גיל 80), התשע"ו-2016 (פ/2910/20), של חה"כ איציק שמולי; ב) הצעת חוק האזרחים הוותיקים (תיקון מס' 15) (מתן שירות ציבורי בלא המתנה בתור לאזרח ותיק שגילו מעל 80 שנים), התשע"ו-2016, מטעם הממשלה.
יואב קיש: נחכה לחבר הכנסת אלאלוף שיבוא להציג את זה?
<אתי בן-יוסף: חבר הכנסת אלי אלאלוף שלח לך שני מכתבים.
יואב קיש: "בקשה למיזוג: הוועדה החליטה למזג את שתי ההצעות".
יואב קיש: זה נראה לי מקובל.
יואב קיש: וגם "פטור להצעה הממוזגת" – "הצעה שמטיבה עם האזרחים הוותיקים".
יואב קיש: יואל חסון, אתה רוצה להתייחס?
יואב קיש: נמנעים – אין בקשת יושב-ראש ועדת העבודה, הרווחה והבריאות למיזוג הצעות החוק הבאות, בקריאה השנייה והשלישית: א) הצעת חוק האזרחים הוותיקים (תיקון – מתן שירות בלא המתנה בתור לאזרח ותיק מעל גיל 80), התשע"ו-2016 (פ/2910/20) של חה"כ איציק שמולי; ב) הצעת חוק האזרחים הוותיקים (תיקון מס' 15) (מתן שירות ציבורי בלא המתנה בתור לאזרח ותיק שגילו מעל 80 שנים), התשע"ו-2016, מטעם הממשלה, נתקבלה.
יואב קיש: הבקשה למיזוג הצעות החוק נתקבלה.
יואב קיש: נמנעים – אין בקשת יושב-ראש ועדת העבודה, הרווחה והבריאות להקדמת הדיון בקריאה השנייה והשלישית להצעות החוק הממוזגות הבאות:
יואב קיש: א) הצעת חוק האזרחים הוותיקים (תיקון – מתן שירות בלא המתנה בתור לאזרח ותיק מעל גיל 80), התשע"ו-2016 (פ/2910/20) של חה"כ איציק שמולי; ב) הצעת חוק האזרחים הוותיקים (תיקון מס' 15) (מתן שירות ציבורי בלא המתנה בתור לאזרח ותיק שגילו מעל 80 שנים), התשע"ו-2016, מטעם הממשלה, נתקבלה.
יואב קיש: הבקשה נתקבלה.
יואב קיש: התקבל פטור מחובת הנחה וכן מיזוג הצעות החוק.
יואב קיש: אנחנו עוברים לסעיף הראשון: בקשה להקדמת הדיון בהצעת חוק מימון מפלגות – תיקון – הגדרת גוף פעיל בבחירות), התשע"-2016 (כ/678) – לפני הקריאה השנייה והשלישית.
יואב קיש: אבל הבעיה שלא הצבענו עדיין על ההסתייגויות.
יואב קיש: זה ירד מסדר היום של המליאה.
<ארבל אסטרחן: אני לא יודעת מה לוחות הזמנים.
יואב קיש: כמה זמן נדרש להניח את זה לפני הקריאה השנייה והשלישית?
<ארבל אסטרחן: יום לפני.
יואב קיש: אם אנחנו רוצים שזה יעלה מחר, מחר נעביר את ההצעה.
<ארבל אסטרחן: אם רוצים מחר להניח ומחר להצביע צריך פטור.
<ארבל אסטרחן: הייתי מציעה לתת פטור, אם אתם עוד לא "סגורים" על לוחות הזמנים.
<ארבל אסטרחן: אני אצטרך גם כמה שעות בודדות בין סיום הדיון להנחה כדי לעבוד על זה.
יואב קיש: אנחנו ניתן פטור מחובת הנחה להצעת חוק מימון מפלגות לפני הקריאה השנייה והשלישית, כמובן בכפוף לסיום הליך החקיקה.
יואל חסון: את רוצה להצביע על זה עכשיו?
יואל חסון: אבל חסון וחסון מצביעים אותו דבר...
יואב קיש: מחסון לא היה עוד כחסון.
יואל חסון: לא יכול להיות שחסון (אכרם) וחסון (יואל) ישבו באותו חדר ויביעו עמדה שונה...
יואב קיש: אני מעלה להצבעה את הבקשה להקדמת הדיון בהצעת חוק מימון מפלגות (תיקון – הגדרת גוף פעיל בבחירות), התשע"ו-2016 (כ/678), לפני הקריאה השנייה והשלישית.
יואב קיש: אנחנו מתחילים.
יואב קיש: מי מציג את הנושא החדש?
זהבה גלאון: אדוני, אני מבקשת לטעון נושא חדש משני טעמים.
זהבה גלאון: קודם כל, בגרסה החדשה שהוצגה לנו לפני עשרים שניות בערך, הוסף סעיף שלא היה בגרסה הקודמת.
זהבה גלאון: בגרסה שמוצגת לפנינו, לעומת הגרסה הקודמת, בסעיף ההגדרות, הוכנס סעיף שמדבר על מה זה רשות מקומית והוכנס "לרבות רשות מקומית באזור יהודה ושומרון".
זהבה גלאון: שיניתם גם כל מיני אחוזים אבל אני לא רוצה להיכנס לזה.
זהבה גלאון: אני רוצה לטעון שההכנסה של רשות מקומית לרבות באזור יהודה ושומרון, זה נושא חדש.
זהבה גלאון: ביהודה ושומרון, מה שנקרא בשטחים, משלמים ארנונה לפי צו אלוף פיקוד.
זהבה גלאון: אני רוצה לומר כמה משפטים כלליים וחבר הכנסת עורך דין סעדי ימשיך.
יואב קיש: אני מבקש לנמק את כל הדברים בנושא החדש ולא רק בנושא הזה.
יואב קיש: אנחנו רוצים את כל הנושא, לדון בו עכשיו.
זהבה גלאון: זה מה שאני עושה.
זהבה גלאון: היום הולכים להקים קרן ארנונה ממשלתית.
זהבה גלאון: הקרן הזאת היא פול של כסף שיהיה בקרן הזאת כתוצאה מביטול עיר עולים.
יואב קיש: לא כסף תוספתי.
זהבה גלאון: לא נכנסת לזה.
זהבה גלאון: כסף תוספתי עליו הסכמתם, אני לא נכנסת לזה כרגע.
זהבה גלאון: זאת המסגרת שלכם.
זהבה גלאון: בשטחים נכון להיום אין הגדרה שנקראת עיר עולים ולכן הפול הזה שמגיע אליו הכסף, השטחים הם לא חלק מהפול הזה.
זהבה גלאון: הם לא מזרימים לפול הזה כסף.
זהבה גלאון: נכון שכאשר מפזרים את הכסף מהפול הזה, מקבלות אותו רשויות שקודם לא העבירו לפול הזה, אבל איפה הבעיה?
זהבה גלאון: בשטחים משלמים ארנונה מכוחו של צו אלוף פיקוד.
זהבה גלאון: הכסף הזה הולך לטובת המינהל האזרחי או אני לא יודעת לטובת מה, לטובת רווחתם של האנשים שחיים בשטחים.
מיקי לוי: מתוקף זה כל הבסיסים משוחררים מתשלום ארנונה.
זהבה גלאון: ממש כך.
זהבה גלאון: הכסף הזה לא הולך לא למשרד הפנים, לא לאוצר, לא לפול הזה שעכשיו אתם מקימים כאן במסגרת החוק הזה של קרן ארנונה ממשלתית.
זהבה גלאון: לא יכול להיות שעושים כאן מהלך שבעצם מייצר סיפוח בדלת האחורית.
זהבה גלאון: אדוני, אנחנו כאילו צוחקים והשעה נגדנו אבל מה שעושה כאן חבר הכנסת סמוטריץ, הוא מפרפר את הקואליציה על האצבע הקטנה שלו ואתם משנים חקיקה ואתם מכניסים עכשיו סעיף שלא היה במסגרת ההצגה הקודמת של הצעת החוק ולכן זה נושא חדש.
יואב קיש: אני רוצה לשאול האם יש עוד נושאים שרוצים לטעון נושא חדש בעניין הזה.
יואב קיש: מעבר לנושא של יהודה ושומרון, יש עוד משהו שנטען?
משה גפני: אני ביקשתי להגיד שזה נושא חדש על כל הפרק.
משה גפני: האמת היא שהחוק המקורי היה לא ראוי מבחינתי וחשבתי שהיה צריך לשנות את זה ולכן טענתי נושא חדש.
משה גפני: עד שלאט לאט ראיתי, בדרך מוועדת הכספים לכאן, שזה כן מתאים לעניין.
משה גפני: למה זה מתאים לעניין?
משה גפני: בכל אופן, ליתר ביטחון, אני אבקש שיצביעו על זה.
משה גפני: על כל הפרק.
יואב קיש: כדי שכולם יגיעו להבנה אליה אתה הגעת.
משה גפני: התברר שבכל חוק ההסדרים, זה דבר מקובל שמגישים הצעת חוק, הממשלה מגישה הצעת חוק בחוק ההסדרים, עושים את זה מהר ועד שזה מגיע לכאן, משנים בכמה טיוטות.
יואב קיש: אבל המהות נשארת.
משה גפני: אני עכשיו באמת מתלבט בשאלה הזאת, האם זה באמת נושא חדש, כן או לא, כל הפרק, כל החוק הזה.
<ארבל אסטרחן: אם יש נושאים שטרם נדונו בוועדה ועוד לא הוקראו בוועדה וחבר הכנסת ירצה לטעון לגביהם נושא חדש, זה שעכשיו אתה טוען על כל הפרק, זה לא יכול לחסום טענה אמיתית של נושא חדש בהמשך.
<קריאה: הרב גפני, תביא את החוק ותקרא סעיף סעיף.
<קריאה: תגיד זה חדש, זה חדש, זה חדש,
יואב קיש: עם כל הכבוד לארבל היועצת המשפטית של הוועדה, אני רוצה להגיד בצורה הכי ברורה.
אחמד טיבי: ויש כבוד.
יואב קיש: בוודאי שיש כבוד.
יואב קיש: אני מאוד מעריך את ארבל.
יואב קיש: הייתה החלטה שנבעה ממספר עקרונות שיתכן שהיו חדשים או לא ועלו להצבעה ועל העניין הזה, על ההחלטה הזאת, אם יהיו דברים שמההחלטה שהייתה קודם שהצבענו עליה יהיו חדשים בנוסח שאף אחד לא ראה, זה לגיטימי, אבל מדבר הרב גפני על מה שנעשה בוועדה ולא על מה שעדיין לא נעשה בוועדה.
זהבה גלאון: זה עוד לא נעשה.
משה גפני: אני הצבעתי עקרונית על הכול.
<ארבל אסטרחן: יש סעיף שטרם הקריאו אותו.
<ארבל אסטרחן: אני מבינה שטוענים כך ועושים כך כדי לחסום טענת נושא חדש.
משה גפני: גברתי היועצת המשפטית, אני הצבעתי על כל החוק מבלי שיהיה נוסח.
משה גפני: הצבענו על העקרונות.
משה גפני: הנוסח לא משנה.
משה גפני: הוא נוסח אבל הוא לא משנה מתוך כל מה שהיה.
משה גפני: אני הצבעתי על כל החוק.
<ארבל אסטרחן: טענת נושא חדש היא לפני ההצבעה.
<ארבל אסטרחן: אם יש טענת נושא חדש, אסור להצביע.
<ארבל אסטרחן: אי אפשר לאחוז כאן את המקל משני קצותיו.
זהבה גלאון: חבר הכנסת גפני, ברצינות, אני מבינה עברית, הבנתי כל מילה לחוד ממה שאמרת אבל לא הבנתי איך זה התחבר.
משה גפני: מי אמר שצריך לחבר את המלים?
זהבה גלאון: ברצינות.
יואב קיש: אני רוצה לפתור את זה.
יואב קיש: אני קודם כל מבקש לענות לנושא שהעלתה חברת הכנסת זהבה גלאון.
יואב קיש: אני רוצה להגיד דבר נוסף.
יואב קיש: אם בטיוטה שתתקבל, שגם היא תעלה להצבעה, יהיו שם טענות לנושא חדש שבאמת לא היו אולי כחלק מאותן הבנות, אנחנו נבוא ונדון בהן.
יואב קיש: אם מה שיגידו אלה דברים שכבר דנו בוועדה, אני חושב שמן הראוי זה לא ייעשה.
מיקי לוי: אתה אומר שלא הכול נושא חדש.
מיקי לוי: כל סעיף יידון שם ואם יהיה נושא חדש, נבוא לכאן.
<קריאה: זה מה שאמרה היועצת המשפטית.
<ארבל אסטרחן: על כל נושא חדש, בנפרד.
<ארבל אסטרחן: צריך לא לעשות מיצוי לא ראוי של הסעיף הזה.
מיקי לוי: מכיוון שהקואליציה עושה צחוק מכל העניין הזה - - -
יואב קיש: מיקי, אף אחד לא עושה צחוק.
מיקי לוי: אני אומר את דעתי.
מיקי לוי: אני עומד על דעתי שכל הנושאים החדשים, התגלו כאן דברים חדשים שלא ידענו לפני כן, שכל נושא חדש שנטען עליו יבוא לכאן.
מיקי לוי: את רוצה לבוא לשם לבחון את זה משפטית אם זה חדש – את מוזמנת.
יואב קיש: לוועדה יש יועצת משפטית.
מיקי לוי: אני עומד על זכותנו לבוא ולטעון.
<ארבל אסטרחן: אני אומרת שאי אפשר מראש לטעון נושא חדש על הכול כדי למנוע את ההצבה.
מיקי לוי: אבל את זה מר גפני עשה.
<ארבל אסטרחן: גם לא ניתן סתם לטעון טענת נושא חדש - - -
יואב קיש: אל תנצלו את זה לסתם.
מיקי לוי: לא סתם.
יואב קיש: הטענה שהעלתה חברת הכנסת גלאון היא בהחלט טענה.
יואב קיש: הרב גפני, לפני שאתה עונה לטענה של חברת הכנסת גלאון, אני מבקש שחבר הכנסת סעדי יאמר עוד כמה מלים בנושא ואחרי כן תענה לשניהם.
יואב קיש: לאחר מכן נלך להצבעות.
אוסאמה סעדי: אדוני היושב ראש, חבריי חברי הכנסת, רק היום סיימנו לדון ולנמק את ההסתייגויות בחוק ההסדרה.
אוסאמה סעדי: שם עלו טענות, וגם שמענו חוות דעת, לרבות חוות דעתו של היועץ המשפטי לממשלה, היועץ המשפטי לכנסת, היועצים המשפטיים של הוועדה המשותפת, המשנה ליועץ המשפטי לענייני משפט בין-לאומי שנשמע בדלתיים סגורות וגם את היועץ המשפטי של משרד הביטחון ושל מערכת הביטחון.
יואב קיש: אוסאמה, לענייננו בבקשה.
אוסאמה סעדי: אני נכנס לעניין.
אוסאמה סעדי: כולם אמרו שאין חקיקה ישירה של הכנסת על השטחים המוחזקים.
יואב קיש: בצלאל, שמעת?
אוסאמה סעדי: שם חלים דיני התפיסה הלוחמתית.
אוסאמה סעדי: זאת אומרת, הריבון שם הוא מפקד האזור שיש לו אך ורק סמכות חקיקה שם.
אוסאמה סעדי: לכן כאן בחוק ההסדרה, אתם היוזמים, אמרתם שאנחנו לא רוצים להחיל, לא רוצים לספח, רוצים רק להסדיר כמה נקודות וכמה ישובים.
אוסאמה סעדי: כאן זה כל כך שקוף וברור, ובצדק אמר סמוטריץ עת היינו שם שמדובר בחוק הסדרה שני.
בצלאל סמוטריץ': אני לא אמרתי דבר כזה.
אוסאמה סעדי: אמרת את זה ואל תחזור בך.
אוסאמה סעדי: אמרת את זה.
אחמד טיבי: פעם לא היית פחדן.
אחמד טיבי: אל תהיה פחדן.
אוסאמה סעדי: הכנסת את זה.
בצלאל סמוטריץ': אל תקשור לי כתרים שלא אמרתי.
אוסאמה סעדי: זה כתוב.
בצלאל סמוטריץ': מישהו שם אמר מסביב.
אוסאמה סעדי: בקריאה הראשונה, בנוסח הכחול, היה כתוב רשות מקומית, עירייה או מועצה מקומית ושמענו את סמוטריץ בדיבורים שלו בוועדת הכספים - - -
אחמד טיבי: שאיים.
אוסאמה סעדי: שאמר שאני כמו רשות מקומית ומועצה מקומית בתוך תחומי ישראל ואני הולך לתקן את זה ולהגיש הצעת חוק על זה.
אוסאמה סעדי: עכשיו הוא עשה את זה בדרך שאיים, כפי שגם עודד פורר עכשיו מאיים שהוא לא יצביע על זה אם העולים לא יעלו על 15 אחוזים או עשרים אחוזים.
אוסאמה סעדי: גם סמוטריץ אומר שהוא לא יצביע על זה אלא אם נכניס ומכניסים כאן "לרבות רשות מקומית באזור יהודה ושומרון".
אוסאמה סעדי: אני מבקש שזה יועבר לעיונו ולחוות דעתו של היועץ המשפטי לממשלה ושל הכנסת.
אוסאמה סעדי: אנחנו קיבלנו חוות דעת - - -
בצלאל סמוטריץ': אני מציע שתעבירו את זה ישר להאג.
אוסאמה סעדי: אחרי כן.
משה גפני: אני סבור שהחוק הזה, להוציא את הנושא של יהודה ושומרון שטענה חברת הכנסת זהבה גלאון, זה ממש נושא חדש.
אחמד טיבי: רק כשהיא טענה?
בצלאל סמוטריץ': גפני, דווקא תדע לך שזה ממש לא נושא חדש.
משה גפני: חבר הכנסת אחמד טיבי, חברת הכנסת זהבה גלאון ואחרים טענו לגבי הנושא הזה.
משה גפני: אני חושב שזה נושא חדש מכיוון שזה לא דבר שאני יושב ראש, אני לא הוספתי את זה.
אחמד טיבי: אתה אומר שהכיבוש קיים מ-1967.
אחמד טיבי: זה לא חדש.
משה גפני: אני לא מדבר על הכיבוש ולא על 1967.
זהבה גלאון: אם כן, מי הוסיף את זה?
משה גפני: החלק החוקי של העניין - - -
זהבה גלאון: זה לא היה בגרסה הקודמת.
אחמד טיבי: גפני, גם אתה לא הסכמת קודם.
אחמד טיבי: לא הסכמת להוסיף את זה.
יואב קיש: זהבה, הקשבנו לך ועכשיו נותנים לך תשובה.
יואב קיש: אתם לא נותנים לו לדבר.
זהבה גלאון: הוא רגיל לזה.
משה גפני: הטיעון כאן שזה נושא חדש.
משה גפני: הרי אנחנו לא מדברים על המהות.
משה גפני: על המהות נדבר בוועדה.
משה גפני: היועצים המשפטיים אומרים שזה המצב.
משה גפני: אני לא רוצה אפילו לפרש את הדברים שלהם.
משה גפני: צריך להצביע כאן אם זה נושא חדש, כן או לא.
משה גפני: ההחלטה כאן בוועדה תקבע אם אנחנו נדון בזה או לא בוועדת הכספים.
משה גפני: אם הרוב יאמר שזה לא נושא חדש, יהיה שם דיון ואני אבקש מהיועצים המשפטיים שינמקו את הדברים האלה.
משה גפני: לגבי שאר החוק.
משה גפני: אני סבור שאין שם דברים שהם יותר דרמטיים מכפי שהיה בחוק המקורי.
משה גפני: נכנסנו יותר לפרטים.
משה גפני: יש שם דברים שלא שינו באופן מהותי את הדברים אבל בכל אופן זה נושא חדש, אז אני מבקש את ההכרעה בוועדת הכנסת בעניין הזה.
מיקי לוי: אין לי בעיה שכל זמן שיושבים ביהודה ושומרון, יצטרכו להעביר להם תקציבים כפי שצריך, כל זמן שיש שם ישראלים, יהודים לצורך העניין.
מיקי לוי: דעתי לא נוחה מהדרך העקומה בה זה נעשה.
מיקי לוי: זה אולי כשר אבל זה מסריח.
מיקי לוי: כאן אני רוצה לשאול אותך האם זו הדרך, דרך החוק הזה, של ערי עולים וארנונה להעביר את התקציבים ליהודה ושומרון.
מיקי לוי: אני מבקש חוות דעת משפטית.
יואב קיש: את זה אתה יכול לבקש מהיועצת המשפטית של ועדת הכספים.
יואב קיש: אנחנו כרגע דנים האם הנושא הזה של החזר קרן הארנונה גם לישובים ביהודה ושומרון, האם זה נושא חדש, כן או לא.
בצלאל סמוטריץ': אדוני היושב ראש, בהיבט תקנוני ברור שזה לא נושא חדש.
בצלאל סמוטריץ': בסך הכול הייתה כאן איזושהי הבהרה שנדרשה.
בצלאל סמוטריץ': אם יש קרן ארנונה שהולכת להתחלק על כלל הרשויות המוניציפאליות במדינת ישראל, בהן גרים אזרחי מדינת ישראל שזכאים לשירותים.
אוסאמה סעדי: במדינת ישראל.
אוסאמה סעדי: זה בדיוק העניין.
בצלאל סמוטריץ': גם ביהודה ושומרון.
אוסאמה סעדי: זה במדינת ישראל.
אוסאמה סעדי: עכשיו אתה מוסיף מחוץ למדינת ישראל.
אוסאמה סעדי: הוא אמר את זה.
בצלאל סמוטריץ': אתה דיברת, נכון?
בצלאל סמוטריץ': אתה רוצה להגיד עוד משהו?
בצלאל סמוטריץ': יואב, תן לו לדבר כדי שהוא יסיים ואז אני אוכל לדבר בנחת.
יואב קיש: תמשיך בצלאל.
יואב קיש: תמשיך.
בצלאל סמוטריץ': לכן ברור שאין כאן שום דבר חדש.
בצלאל סמוטריץ': כמו שמשנים טיפה את הקריטריונים, זה לא דבר חדש.
בצלאל סמוטריץ': אין כאן שם שינוי.
בצלאל סמוטריץ': זה הדבר הטריביאלי והמתבקש והחוקתי.
בצלאל סמוטריץ': כל דבר אחר, נניח שהחוק הזה לא היה מכיל את זה, הוא היה לא חוקתי בעליל, אפשר היה לפסול אותו בגלל אפליה והיעדר שוויון.
בצלאל סמוטריץ': מה כן חדש כאן, וזה לצערי הרב חדש, שאזרחי מדינת ישראל, 450 אלף אזרחים תושבי יהודה ושומרון שמשרתים בצבא, עושים מילואים ומשלמים מסים, מפסיקים להיות מופלים לרעה.
בצלאל סמוטריץ': שנים מפלים אותם לרעה.
בצלאל סמוטריץ': מכיוון שהדין הישראלי לא חל גם אוטומטית, הרבה דברים לא חלים.
בצלאל סמוטריץ': דיני עבודה לא חלים ואפשר לפטר אישה בהיריון ואנחנו אזרחים סוג ד'.
בצלאל סמוטריץ': זה חדש, שיש ממשלת ימין שלא מוכנה להפלות.
בצלאל סמוטריץ': אגב, היא לא נותנת שקל אחד נוסף.
בצלאל סמוטריץ': אף אחד מההתיישבות לא יקבל שקל אחד נוסף מעבר לקריטריונים הפריפריאליים, הסוציו אקונומיים והעולים.
בצלאל סמוטריץ': אותם פרמטרים בדיוק אבל כמו שלא יתכן שהם יופלו בהטבות המס, ואנחנו בעזרת השם הולכים בשבועות הקרובים ממש לתקן בנושא הזה, הם מופלים, כך הם גם לא יכולים להיות מופלים כאשר עכשיו עושים קרן שאמורה לתמוך בכל הרשויות המקומיות במדינת ישראל, ולא יכול להיות שהרשויות המקומית ביו"ש לא יהיו חלק מהן.
מיקי רוזנטל: אני מבקש את ההתייחסות של היועץ המשפטי לסוגיה, בעיקר בגלל שיש כאן רשות חדשה שלא הייתה מוזכרת בכלל בחוק הקודם והכוונה היא כמובן לאלוף הפיקוד שהוא הריבון ביהודה ושומרון.
מיקי רוזנטל: כל מסלול התשלומים וההסדר - - -
בצלאל סמוטריץ': ממש לא עובר דרכו.
בצלאל סמוטריץ': אתה ממש טועה.
בצלאל סמוטריץ': תקציבי משרד החינוך עוברים ישירות, תקציבי משרד הפנים עוברים ישירות.
בצלאל סמוטריץ': אין שום דבר תקציבי ברשויות המקומיות שעובר דרך המינהל האזרחי.
מיקי רוזנטל: התשובה היא שזה לא נכון.
בצלאל סמוטריץ': מיקי, זאת בורות ממש.
בצלאל סמוטריץ': אני חושב שאני קצת מכיר את התקציבים של הרשויות המקומיות.
מיקי רוזנטל: גם אני קצת מכיר.
בצלאל סמוטריץ': שום תקציב לא עובר דרך המינהל האזרחי, ליהודים.
בצלאל סמוטריץ': רק לערבים.
מיקי רוזנטל: ביהודה ושומרון יש חוקים שחלים עליהם מתוקף היותם אזרחי מדינת ישראל, אבל כשאנחנו מדברים על הריבונות, הריבונות איננה של מדינת ישראל.
יואב קיש: אני רוצה לשמוע את התייחסות היועצת המשפטית של ועדת הכספים לגבי הטענה שרשויות מקומיות ועיריות ביהודה ושומרון, זה נושא חדש, כן או לא.
<שגית אפיק: התשובה היא שזה לא נושא חדש.
<שגית אפיק: טענת נושא חדש בוועדה נטענה למדד החברתי כלכלי כי חבר הכנסת אחמד טיבי טען את זה לגבי המדד החברתי כלכלי ועוד לא הגענו אפילו ליהודה ושומרון.
<שגית אפיק: אבל שני העניינים גם יחד הם לא נושא חדש.
<שגית אפיק: גם הפרק כולו כפי שטען יושב ראש הוועדה הוא לא נושא חדש כיוון שקרן הארנונה, זה פרק שהוטמע מלכתחילה בנוסח הכחול של הצעת חוק ההסדרים.
<שגית אפיק: הפרק היה חסר הוראות מהותיות שהוועדה ביקשה להכניס.
<שגית אפיק: כל ההוראות שהוכנסו, הן הוראות שבעצם באו לעגן עקרונות של קריטריונים ופרמטרים לחלוקת כספי הקרן ולכן זה לא נושא חדש.
<שגית אפיק: לעניין יהודה ושומרון, גם זה לא נושא חדש כיוון שהפרק נועד מלכתחילה לחול על כל הרשויות המקומיות, על כל המועצות המקומיות והאזוריות.
<שגית אפיק: ההערה לגבי יהודה ושומרון הוכנסה בעקבות כך שהממשלה גילתה שזה לא הוכנס מלכתחילה.
<שגית אפיק: הרשויות המקומיות ביהודה שומרון לעניין זה מקבלות מענקי איזון, קרן הארנונה מחלקת תקציבים בדומה למענקי האיזון.
<שגית אפיק: אחרי שהממשלה גילתה שיש בעיה לגבי יהודה ושומרון ושהם לא הוכנסו במקור, נעשתה בדיקה במשרד המשפטים האם אפשר להכניס אותם בנוסח והם מצאו שכן, כיוון שיש דמיון רב בין הקרן לבין מענקי איזון.
יואב קיש: זאת כבר תשובה בוועדת הכספים.
יואב קיש: אנחנו דיברנו האם זה נושא חדש או לא וזאת ההתייחסות העקרונית.
אוסאמה סעדי: אני חושב שמהדברים של שגית רואים בבירור שמדובר בנושא חדש.
אוסאמה סעדי: אם היא אומרת שהממשלה התכוונה מלכתחילה, גילתה שאין את הישובים האלה ואחרי כן התברר לה והיא רצתה להוסיף את זה, זה בדיוק נושא חדש.
יואב קיש: לא להוסיף.
יואב קיש: זה להבהיר.
<שגית אפיק: להבהיר.
אוסאמה סעדי: מה זה להבהיר?
אוסאמה סעדי: זאת לא הבהרה.
אוסאמה סעדי: אנחנו יודעים שיש ויכוח בין משרד המשפטים ליועץ המשפטי לממשלה והיועץ המשפטי לממשלה, דעתו היא לא כדעת משרד המשפטים.
אוסאמה סעדי: היועץ המשפטי לממשלה כתב במפורש - - -
יואב קיש: זאת לא הממשלה כאן.
יואב קיש: אנחנו בכנסת.
אוסאמה סעדי: אני מבקש לקבל את חוות דעתו של היועץ המשפטי לממשלה.
יואב קיש: ועדת הכנסת תחליט אם זה נושא חדש או לא.
יואב קיש: אתה יכול ללכת אחר כך לוועדת הכספים, יחד אתי, ושם תעשה את הדיון שאתה מבקש לעשות.
אוסאמה סעדי: אני אומר שזה נושא חדש.
אוסאמה סעדי: זה לא היה במקור.
יואב קיש: אני רוצה לחדד את המהות של מה שאנחנו עושים.
מיקי רוזנטל: אני רוצה לבין מהיועצת המשפטית.
מיקי רוזנטל: המשמעות היא שגם כפרים פלסטינים יקבלו מענקים מהקרן הזאת?
<שגית אפיק: זאת שאלה שנברר אצלנו בוועדה.
מיקי לוי: התייעצות סיעתית.
יואב קיש: התייעצות סיעתית.
יואב קיש: חמש דקות הפסקה להתייעצות סיעתית.
יואב קיש: בשעה 23:45 אנחנו ממשיכים.
יואב קיש: אנחנו מחדשים את הדיון.
יואב קיש: אנחנו עומדים להצביע.
יואב קיש: מי בעד זה שהנושא הוא נושא חדש?
יואב קיש: בעד – 5
יואב קיש: לא התקבל.
יואב קיש: נמק את הרביזיה.
אוסאמה סעדי: אדוני היושב ראש, אנחנו מבקשים רביזיה.
אוסאמה סעדי: אנחנו טוענים שמדובר בנושא חדש מובהק וברור.
אוסאמה סעדי: אפילו מדברי היועצת המשפטית עצמה שגילתה בהגינותה שהממשלה רצתה מלכתחילה אבל הייתה תקלה - - -
יואב קיש: רק להבהיר.
יואב קיש: היא אמרה שהממשלה מבהירה את כוונותיה.
יואב קיש: שזה לא נושא חדש אלא הממשלה רק מבהירה.
אוסאמה סעדי: היא אמרה שהם התכוונו.
אוסאמה סעדי: כשראו שזה לא כלול בהצעה המקורית, רצו עכשיו ותיקנו את זה.
אוסאמה סעדי: זה בדיוק מה שהיא אמרה.
אוסאמה סעדי: אתה יכול לחזור על הפרוטוקול.
אוסאמה סעדי: גם סמוטריץ שלמעשה הוא זה שביקש להוסיף את התוספת הזאת, הודה בהגינותו שמדובר בחידוש, שהם רוצים עכשיו לכתוב כל דבר בחוקים האלה ולכן ברור שבהצעה המקורית הנושא הזה של יהודה ושומרון לא עלה ועכשיו אתם מכניסים את זה.
אוסאמה סעדי: ברור שזה נושא חדש.